SsangYong Rodius

SsangYong Rodius (i noen markeder solgt under navnet Stavic) er en stor MPV/SUV, produsert av den koreanske bilprodusenten SsangYong Motor Company. Bilen er designet av Ken Greenley, tidligere leder av studieretningen for bildesign på Royal College of Art i London, England.

Bilen er tilgjengelig som to- eller tre seters varebil eller som syv seters personbil. Motoren er produsert på lisens fra Mercedes-Benz, en 2.7 liters, femsylindret dieselmotor.

Bilens designmål var å fange essensen av en luksusyacht. I 2005 fikk bilen den tvilsomme ære å bli kåret til verdens styggeste bil, og ble beskrevet av Top Gear som en bil som «ser ut som om den falt fra hverandre under en pub-slåsskamp, 
og ble sydd sammen igjen av en blind mann».

 Eksterne lenker 
 SsangYong Rodius Offisielle nettsider



Kategori:SsangYong-modeller
Kategori:Bilmodeller introdusert i 2004